KOMISIJOS SPRENDIMAS
2005 m. sausio 26 d.
patvirtinantis klasikinio kiaulių maro išnaikinimo tarp laukinių kiaulių ir neatidėliotinos jų vakcinacijos Slovakijoje planą
(pranešta dokumentu Nr. K(2005) 127)
(tik tekstas slovakų kalba yra autentiškas)
(Tekstas svarbus EEE)
(2005/59/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalies antrą pastraipą ir 20 straipsnio 2 dalį,
kadangi:
(1)
2004 metais Slovakijoje laukinių kiaulių populiacijoje pasitaikė klasikinio kiaulių maro atvejų. Kovodama su klasikinio maro protrūkiais, Komisija priėmė Sprendimus 2004/375/EB (2), 2004/625/EB (3) ir 2004/831/EB (4), iš dalies keičiančius 2003 m. liepos 18 d. Komisijos sprendimą 2003/526/EB dėl apsaugos priemonių prieš klasikinį kiaulių marą tam tikrose valstybėse narėse (5), kuriais buvo nustatytos tam tikros papildomos ligos kontrolės priemonės.
(2)
Slovakija pradėjo vykdyti intensyvią klasikinio kiaulių maro laukinių kiaulių populiacijoje tyrimo programą visoje šalyje ir ypač užkrėstoje zonoje. Ta programa yra vykdoma iki šiol.
(3)
Todėl Slovakija dabar pateikė patvirtinimui klasikinio kiaulių maro išnaikinimo laukinių kiaulių populiacijoje planą teritorijose, kurios priklauso Trnava (įskaitant Piešťany, Hlohovec ir Trnava rajonus), Levice (įskaitant Levice rajoną), Nitra (įskaitant Nitra and Zlaté Moravce rajonus), Topoľčany (įskaitant Topoľčany rajoną), Nové Mesto nad Váhom (įskaitant Nové Mesto nad Váhom rajoną), Trenčín (įskaitant Trenčín ir Bánovce nad Bebravou rajonus) Prievidza (įskaitant Prievidza ir Partizánske rajonus), Púchov (įskaitant Púchov ir Ilava rajonus), Žiar nad Hronom (įskaitant Žiar nad Hronom, Žarnovica ir Banská Štiavnica rajonus), Zvolen (įskaitant Zvolen and Detva rajonus), Banská Bystrica (įskaitant Banská Bystrica ir Brezno rajonus), Lučenec (įskaitant Lučenec and Poltár rajonus), Krupina and Veľký Krtíš veterinarijos ir maisto tarnyboms.
(4)
Be to, kadangi Slovakija Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec ir Poltár rajonuose numato pradėti laukinių kiaulių vakcinaciją, ji taip pat pateikė patvirtinimui neatidėliotinos vakcinacijos planą.
(5)
Slovakijos valdžios institucijos leido naudoti gyvą praskiestą vakciną prieš klasikinį kiaulių marą (C kamienas), skirtą laukinių kiaulių imunizavimui naudojant masalą.
(6)
Buvo apsvarstyti Slovakijos pateikti klasikinio kiaulių maro išnaikinimo laukinių kiaulių populiacijoje ir neatidėliotinos jų vakcinacijos išvardytuose rajonuose planai ir nustatyta, kad jie atitinka Direktyvos 2001/89/EB nuostatas.
(7)
Skaidrumo tikslais reikėtų šiame sprendime nustatyti geografines teritorijas, kuriose turi būti įgyvendinami ligos išnaikinimo ir vakcinacijos planai.
(8)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Slovakijos pateiktas klasikinio kiaulių maro išnaikinimo planas priedo 1 punkte nurodytoje teritorijoje laukinių kiaulių populiacijoje yra patvirtinamas.
2 straipsnis
Slovakijos pateiktas laukinių kiaulių neatidėliotinos vakcinacijos planas priedo 2 punkte nurodytoje teritorijoje yra patvirtinamas.
3 straipsnis
Slovakija nedelsdama imasi šiam sprendimui įvykdyti reikalingų priemonių ir jas paskelbia. Apie jas ji nedelsdama praneša Komisijai.
4 straipsnis
Šis sprendimas skirtas Slovakijos Respublikai.
Priimta Briuselyje, 2005 m. sausio 26 d.